TÁRSULATI ÜGYEK. 101 



200 K díj. Indítványára választmány úgy határoz, hogy pártoló tagul jelentkezők 

 200 K, örökítő tagul jelentkezők pedig 100 K-t tartoznak fizetni. 



A 12. §-nál LóczY t. t. megjegyzi, hogy nem tartja helyénvalónak, hogy a 

 szakosztály közgyűlést tarthasson; indítványára a « közgyűlés* szónak (szakosztályi 

 tisztújító ülés» vagy « évzáró ülés» elnevezésre való kijavítását határozza el a 

 választmány. 



A 14. §-nál LóczY t. t. megjegyzi, hogy a szakosztályi elnök teljes függet- 

 lensége nem helyes ; utal az egyetemre, ahol az egyes karok az egyetemi Tanács 

 közvetítésével, valamint a Földrajzi és Természettudományi Társulatok szakosztá- 

 lyaira, ahol a társulat elnökének közvetítésével történik a hatóságokkal s a hiva- 

 talos közegekkel való érintkezés. Nem képviselheti a hatóságok előtt a szakosz- 

 tályt, mert az nem önálló erkölcsi testület. Indítványára a szöveg így módosíttas- 

 sák : « képviseli a szakosztályt a nyilvánosság előtt. » 



A 20. §-nál SzoNTÁGH Tamás alelnök megjegyzi, hogy a mostani bizottság hő 

 vágya, hogy a támogatás az anyatársulat részéről bármely csekély összegben is, de 

 állandó legyen. — Lóczy L. t. t. az «évi» szót kihagyandónak tartja, mert nem 

 lehet tudni, hogj'an alakulnak a Földt. Társulat viszonyai és az «évi» szóval leköti 

 magát az anyatársulat a szakosztállyal szemben. — Lőrenthey v. tag hozzászólása 

 után a választmány következőképen módosítja az eredeti szöveget: ca Földtani 

 Társulat segélye, melyet a választmány évről-évre állapít meg.» 



Elsőtitkár jelenti, hogy a Barlangkutató Bizottságnak szakosztállyá 

 való átalakulása szükségessé teszi, hogy a Földt. Társulat alapszabályainak 4. §-a 

 is módosíttassák a következőleg : «{) fiókegyesületek és szakosztályok alakítása* ; és 

 a 18. §. is a következőképen : «A választmány tagjai : elnök, másodelnök, a fiók- 

 egyesületek és szakosztályok elnökei, elsőtitkár, másodtitkár, 12 választm. tag, a 

 magyar honos tiszteleti tagok és a pénztáros*. 



LŐRENTHEY V. t. kéri a választmányt, hogy egy pár módosítást eszközölhessen 

 az alapszabály egyes paragrafusain. A választmány ebbe beleegyezik. — Elnök kéri 

 a pénztárvizsgáló bizottság tagjait, hogy a pénztárvizsgálathoz január hó 26-ika 

 délelőttjén megjelenni szíveskedjenek. 



Egyéb tárgy nem lévén, elnök a választmány nevében a Barlangkutató 

 Bizottság ügyrendje körül eljárt bizottságnak köszönetet mondva, az ülést esteli 

 V* 9 órakor berekeszti. 



Kelt Budapesten 1913 január 8-án. 



Jegyezte Papp Károly dr. elsötitkár. Hitelesítik: Liffa Aurél dr. és Timkó 

 Imre választmányi tagok. Látta Schafarzik Ferenc dr. elnök. 



4. Jegyzőkönyv az 1913 január 29-én tartott választmányi ülésről. 



Az ülés a m. k. földtani intézet előadótermében délután 7 órakor kezdődik. 



Elnök : Szontagh Tamás dr. királyi tanácsos, másodelnök. Megjelentek : Inkey 

 BÉLA, LÓCZY Lajos dr., Telegdi Eóth Lajos tiszteleti tagok, Emszt Kálmán dr., 

 HoRusiTZKY Henrik, Liffa Aurél dr., Mauritz Béla di\, Pálfy Mór dr., Timkó 

 Imre, Treitz Péter választmánji tagok, Papp Károly dr. és A^ogl Viktor dr. 

 titkárok. 



Elnöklő másodelnök a jegyzőkönyv hitelesítésére felkéri Emszt Kálmán dr. 

 és PÁLFY MÓR dr. választmányi tagokat. 



A múlt ülés jegyzőkönyve felolvastatván, az ellen senkinek észrevétele nincs. 



Elnök felhívja az elsőtitkárt jelentésének megtételére. 



Papp Károly dr. elsőtitkár erre a következő jelentést terjeszti elő : 



